Yer yuzidagi mitti narsalarning eng yaxshi suratlari

“Agora” mobil dasturi fotosuratchilar uchun butun dunyodagi professionallar suratlari tanlovini e’lon qildi. Natijada mayda asalari va ninachilardan tortib, tabiatning mo‘jizalarini o‘zida namoyon qilgan 14000 dan ortiq mitti narsalarning suratigacha taqdim etildi.
Dunyoga ilk nazar
Bangladeshlik suratkash qora boshli monarx jo‘jasining suratini tanlovga taqdim etgan. Dasturda go‘dakning surati eng ko‘p ovoz to‘plagan va bosh sovrin − 1000 AQSh dollarini qo‘lga kiritgan.

Kichkintoy dengizga yo‘l oldi
Ushbu surat Samos plyajidagi toshbaqalarni ozod qilish vaqtida olingan.

Qora-sariq dengiz oti
So‘nggi yillarda dunyo bo‘ylab dengiz otlari kamayib bormoqda va ularning 14 turi yo‘qolib ketish xavfi ostida.

Ninachining kattalashtirilgan surati
Muallif bu bilan inson ko‘zi ko‘ra olmaydigan tasvirni namoyon qilgan.

Xaritadagi nuqta
Suratda Uglich suv omborining o‘rtasida turgan Nikolskiy majmuasining qo‘ng‘iroq minorasi aks etgan. Ushbu surat rossiyalik suratkash tomonidan taqdim etilgan.

Krater ustida sayohat
Yomg‘ir sabab bu yerga yetib borish juda qiyin bo‘lgan. Boshqa vaqtlarda bu yerdan odamlarning qancha kichkina ko‘rinishini kuzatish mumkin.

Adashgan qushlar
Qushlar bir parcha ovqat topish uchun bir joydan ikkinchi joyga sayr qiladi.

Uzoq tomosha qilish mumkin bo‘lgan surat.

Tam Ten baliq bozori
Bozor plyajda apreldan sentyabrga qadar ochilsada, eng yirik mahalliy dengiz mahsulotlarining ulgurji bozori hisoblanadi.

Moychechakli tomchi
Muallif ilk bora bunday ajoyib kadr bilan bo‘lishdi. Bir tomchi suvda gul aksini qo‘lga kiritish uchun qancha mashaqqat chekish kerak.